हनुमानगढ़
हनुमानगढ़ (Hanumangarh) भारत के राजस्थान राज्य के हनुमानगढ़ ज़िले में स्थित एक नगर है। हनुमानगढ़ जिले में संगरिया , नोहर , पीलीबंगा , टिब्बी , रावतसर , भादरा , हनुमानगढ़ यह ज़िले का मुख्यालय भी है।
हनुमानगढ़ उत्तर राजस्थान में घग्घर नदी के दोनों तट पर स्थित है। दक्षिण पूर्व ओर टाउन व उत्तर पश्चिम ओर जंकशन है। दोनों ओर रेलवे स्टेशन हैं। हनुमानगढ़ को 'युद्धेय ' भी कहते हैं। यह बीकानेर से 144 मील उत्तर-पूर्व व दिल्ली से 390 किमी पश्चिम में बसा हुआ है। यहाँ एक प्राचीन क़िला है, जिसका पुराना नाम 'भटनेर' था। भटनेर, 'भट्टीनगर' का अपभ्रंश है, जिसका अर्थ भट्टी अथवा भाटीयों का नगर है। भारत के पश्चिम में स्थित होने के कारण इसे "पश्चिम का प्रहरी " भी कहा जाता है। यहाँ स्थित भटनेर दुर्ग 285 ईसा में भाटी वंश के राजा भूपत सिंह भाटी ने बनवाया इस लिए इसे भटनेर कहा जाता है। मंगलवार को दुर्ग की स्थापना होने कारण हनुमान जी के नाम पर हनुमानगढ़ कहा जाता है। 12 जुलाई 1994 को श्रीगंगानगर से अलग करके राजस्थान का 31वाँ जिला बनाया गया। हनुमानगढ़ अपने अंदर अनेक प्राचीन घटनाओ को समाये हुए है। हनुमानगढ़ के पूर्व में 5km दूर सरस्वती नदी पर भदरकाली माता का मंदिर है। और इसके पश्चिम में 25km कालीबंगा सभ्यता विकसित हुयी। इसकी सीमा हरियाणा पंजाब से लगती है। राजस्थान की सबसे बडी नहर परियोजना इंदिरा गाँधी नहर परियोजना तथा भाखड़ा नहर का आरंभ यही से होता है। जोधपुर, जयपुर,कोटा,अजमेर, अहमदाबाद, मुम्बई, पुणे, त्रिरुचिरापल्ली, नान्देड़, इटारसी, भोपाल, जबलपुर, गुवाहाटी, डिब्रुगढ, गोरखपुर, लखनऊ, मुररादाबाद, हरिद्वार, दिल्ली, चण्डीगढ, जम्मू के लिए सीधी रेल सेवाएं हैं।
हनुमानगढ़ जिला देश के गर्म इलाकों में आता है। गर्मियों में धूल भरी आंधियां तथा मई जून में लू चलती है, सर्दियों में चलने वाली ठंडी उत्तरी हवाओं को 'डंफर' कहते हैं। गर्मियों में यहाँ का तापमान ४५ डिग्री सेल्सियस से भी ज्यादा चला जाता है। हालाँकि सर्दियों में रातें अत्यधिक ठंडी हो जाती है और पारा शून्य तक गिर जाता है। ज्यादातर इलाका कुछ वर्षों पहले सूखा रेगिस्तान था, परन्तु आजकल करीब-करीब सारे जिले में नहरों से सिंचाई होने लगी है, अतः अब यह राजस्थान के हरे भरे जिलों की श्रेणी में आता है।
हनुमानगढ जिले का गठन दिनांक 12-07-1994 को हुआ था तथा लोकसभा क्षेत्र व अन्‍य क्षेत्र निम्‍न प्रकार से है रबी की मुख्य फसलें हैं - चना, सरसों, गेहूं, अरंड और तारामीरा। खरीफ की मुख्य फसलें हैं- नरमा, धान, कपास, ग्वार, मूंग, मोठ, बाजरा और ज्वार।
घग्घर नदी इलाके की एकमात्र नदी है जो हनुमानगढ जिले बीच में से होकर गुजरती है जबकि इंदिरा गांधी फीडर प्रमुख नहर है। अन्य नहरें हैं भाखरा और गंग कैनाल से भी सिंचाई की जाती है यहां कुछ क्षेत्रों में टयूबवैल से सिंचाई भी की जाती है।
प्राचीन काल में यह जगह भटनेर कहलाती थी, क्योंकि यहाँ भाटी राजपूतों का शासन था। जैसलमेर के भाटी राजा भूपत सिंह ने भटनेर का प्राचीन किला सन २९५ में बनवाया। सन १८०५ में बीकानेर के राजा सूरत सिंह ने यह किला भाटियों से जीत लिया था। इसी विजय को आधार मान कर, जो कि मंगलवार को हुई थी, इसका नाम हनुमानगढ़ रखा गया क्योंकि मंगल हनुमान जी का दिन माना जाता है। भटनेर किला उस जमाने का एक मज़बूत किला माना जाता था यहाँ तक कि तैमूर ने अपनी जीवनी 'तुजुके तैमूर' में इसे हिंदुस्तान का सबसे मज़बूत किला लिखा है। इसके ऊँचे दालान तथा दरबार तक घोडों के जाने के लिए संकड़े रास्ते बने हुए हैं। आज़ादी के बाद से यह भाग श्रीगंगानगर जिले के अर्न्तगत आता था जिसे १२ जुलाई १९९४ को अलग जिला बना दिया गया।
यहां रेल व सड़क दोनों प्रकार के यातायात के साधन उपलब्ध हैं।
शिक्षा संन्त स्वामी केशवानन्द हनुमानगढ के ही संगरिया तहसील से थे।